এদের মধ্যে কেউ দলীয় মনোনয়ন নিয়ে আবার কেউ কেউ বিদ্রোহী প্রার্থী হিসাবে নির্বাচনে অংশ গ্রহন করার ফলে মাঝ দিয়ে অন্য দলের প্রার্থী বিজয়ী হওয়ায় আওয়ামী প্রার্থীদের শূন্যের কোঠায় অবস্থান হয়েছে। সর্বশেষ বেসরকারী ফলাফল অনুযায়ী তালা উপজেলার ধানদিয়া ইউনিয়নে জাহাঙ্গীর হোসেন (বিএনপি) নগরঘাটা ইউনিয়নে মহব্বত আলী সরদার (বিএনপি),সরুলিয়া ইউনিয়নে বদরুজ্জামান বদরুল (বিএনপি), কুমিরা ইউনিয়নে শেখ গোলাম মোস্তফা (বিএনপি), তেতুলিয়া  ইউনিয়নে মিয়াজান মোড়ল (বিএনপি), তালা সদর ইউনিয়নে সাংবাদিক নজরুল ইসলাম (জাপা), ইসলামকাটি ইউনিয়নে গোলাম ফারুক (জামায়াত), মাগুরা ইউনিয়নে অধ্যাপক আয়ুব আলী (জামায়াত), খলিষখালী ইউনিয়নে হাজী সুলতান আহমদ (জামায়াত), খেশরা ইউনিয়নে সাংবাদিক লিয়াকত হোসেন (বিএনপি),জালালপুর ইউনিয়নে মফিদুল হক লিটু (বিএনপি) ও খলিলনগর ইউনিয়নে প্রনব ঘোষ বাবলু (ওয়ার্কার্স পার্টি) নির্বাচিত হয়েছেন। নির্বাচনে উপজেলার মধ্যে আওয়ামীলীগ সমর্থিত কোন প্রার্থী নির্বাচিত হতে না পারায় সাধারণ নেতা কর্মীরা সিনিয়র নেতা কর্মীদের উপর অগ্নিসম েেপ আছেন।  ভরাডুবির ব্যপারে সিনিয়র নেতারা কোন উপযুক্ত যুক্তি না দিতে পারার কারনে গত সোমবার পাটকেলঘাটা সদর আওয়ামীলীগ কার্যালয়ে জুনিয়র নেতা কর্মীরা তালা ঝুলিয়ে দেয়। তাছাড়া গত মঙ্গলবার রাতে কুমিরা ইউনিয়নের আওয়ামীলীগ দু গ্রপে ধাওয়া পাল্টা ধাওয়ার সময় উভয় গ্রপের ৩ নেতাকর্মী আহত হয়।